จงบอกความหมายของคำต่อไปนี้: เมฆพัด
คำว่า เมฆพัด มีความหมายตามชนิดของคำได้ดังต่อไปนี้
- คำนาม มีความหมายได้ว่า โลหะที่ได้จากการเล่นแร่แปรธาตุตามตำราของไทยโบราณ  เชื่อว่าเป็นธาตุกายสิทธิ์มีฤทธานุภาพในตัวเอง  เมฆพัดเป็นส่วนผสมของตะกั่วและทองแดง  มีกรรมวิธีการสร้างที่ซับซ้อน  ในระหว่างหลอมต้องผสมตัวยาหลายชนิดมีกำมะถัน  ปรอท  และว่านยาได้แก่ ไพลดำ ต้นหิงหาย ไม้โมกผา ขิงดำ กระชายดำ สบู่แดง สบู่เลือด เป็นต้น  ซัดเข้าไปในเบ้าหลอม  พอสำเร็จจะได้โลหะสีดำเป็นมันเงาเลื่อมพราย  แต่เปราะและแตกง่าย  พระคณาจารย์แต่โบราณนิยมหลอมเมฆพัดมาทำเป็นพระเครื่อง  อาทิ พระครูปัจฉิมทิศบริหาร (นาค โชติโก) วัดห้วยจระเข้  นครปฐม  และพระอาจารย์ทับ  วัดอนงคาราม